**ΑΠΑΙΤΗΣΕΙΣ – ΠΛΗΡΟΦΟΡΙΕΣ ΓΙΑ ΤΟΝ ΔΙΑΓΩΝΙΣΜΟ**

2.2.5 Οικονομική και χρηματοοικονομική επάρκεια

Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να έχουν μέσο γενικό ετήσιο κύκλο εργασιών τουλάχιστον εξακόσιες χιλιάδες ευρώ (600.000 €) κατά τα τελευταία τρία έτη.

2.2.6 Τεχνική και επαγγελματική ικανότητα

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται:

**α)** κατά τη διάρκεια της περιόδου από 1/1/2012 και εντεύθεν, να έχουν εκτελέσει τουλάχιστον δέκα (10) συμβάσεις προμηθειών-εγκαταστάσεων-συντηρήσεων (προληπτικών, επανορθωτικών κλπ.)–επισκευών συνεδριακών συστημάτων, συνολικού ύψους τουλάχιστον 300.000 ευρώ.

**β)** να διαθέτουν κατ’ ελάχιστον δυο πτυχιούχους ή διπλωματούχους μηχανικούς συναφούς ειδικότητας με το αντικείμενο της σύμβασης, οι οποίοι να έχουν τουλάχιστον πενταετή εμπειρία.

γ) να διαθέτουν πιστοποίηση για την εμπορία, εγκατάσταση και συντήρηση-τεχνική υποστήριξη από τον κατασκευαστή του συνεδριακού συστήματος που θα προσφέρουν.

2.2.7 Πρότυπα διασφάλισης ποιότητας και πρότυπα περιβαλλοντικής διαχείρισης

Οι οικονομικοί φορείς για την παρούσα διαδικασία σύναψης σύμβασης οφείλουν να διαθέτουν πιστοποίηση κατά ISO 9001 σε ισχύ. Θα πρέπει επίσης να ακολουθούν διαδικασίες ανακύκλωσης των υλικών που χρησιμοποιούν.

Θα πρέπει ο κατασκευαστικός οίκος του συνεδριακού συστήματος να διαθέτει πιστοποίηση κατά ISO 14001 σε ισχύ.

**4.4 Υπεργολαβία**

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

Δεν επιτρέπεται η ανάθεση σε υπεργολάβο για τα παρακάτω:

* Ρύθμιση- θέση σε λειτουργία του συστήματος
* Εκπαίδευση χρηστών
* Συντήρηση- τεχνική υποστήριξη κατά τη διάρκεια της εγγύησης καλής λειτουργίας
* Συντήρηση - τεχνική υποστήριξη μετά τη λήξη της περιόδου εγγύησης

**4.4.2.** Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του , οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

Σε περίπτωση που ο ανάδοχος έχει στηριχθεί στις ικανότητες του υπεργολάβου όσον αφορά τη χρηματοοικονομική επάρκεια-τεχνική και επαγγελματική ικανότητα, ο προτεινόμενος από τον ανάδοχο αντικαταστάτης θα πρέπει να πληροί τις ίδιες προϋποθέσεις που ζητούνται από τη διακήρυξη και να εγκριθεί από την αναθέτουσα αρχή.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

**5.1 Τρόπος πληρωμής**

**5.1.1.** Η πληρωμή του αναδόχου θα πραγματοποιηθεί με τον πιο κάτω τρόπο **:**

* Το 92 % του συμβατικού τιμήματος με την παράδοση του όλου συστήματος σε πλήρη και κανονική λειτουργία και με την υπογραφή του σχετικού πρακτικού όπως προβλέπεται στο άρθρο 6.2.
* Το 8 % του συμβατικού τιμήματος μετά την περίοδο εγγύησης καλής λειτουργίας σε είκοσι ισόποσες τριμηνιαίες δόσεις (ΠΛΗΡΩΜΗ ΑΝΑ ΤΡΙΜΗΝΟ) και με την υπογραφή σχετικών πρακτικών από την επιτροπή παραλαβής.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 4 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή

**5.1.2.**Τoν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α  
Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος.